નિઃશંક, ટીવી પત્રકારત્વની ઉજળી બાજુ છે જ. ત્રાસવાદી ઘટનાઓની વચ્ચે પણ વારે ઘડીએ પોશાક બદલતા ગૃહ મંત્રીને જવું પડે છે તે ટીવી સમાચાર ચેનલોના કારણે જ. મુંબઈમાં બોમ્બ ધડાકાઓ પછી ચેનલોએ દાખવેલી જાગૃતિ અને ચલાવેલા અભિયાનો પ્રશંસનીય હતા જ. કારગિલની લડાઈનું સ્થળ પર જઈને રિપોર્ટંિગ ભારે હિંમત માગી લેતી વાત હતી. (જોકે મુંબઈ બોમ્બ ધડાકાઓ વખતે કારણ વગર સૂતા સૂતા રિપોટિંગ કરવાના ફારસો પણ થયા). આજે સ્પર્ધાના કારણે અને ઘણી વાર જગ્યા ભરવા પણ, નાના ગામના ઉલ્લેખનીય સમાચારો ટીવીમાં દેખાડાય છે. ક્રિકેટ ટીમ જીતે તો તેને ઊંચકી લેવાય છે અને હારે તો વિશ્લેષણ પણ કરાય છે (એ અલગ વાત છે કે પોતે બહુ સારું નહીં રમેલા ક્રિકેટરો ન્યૂઝ રૂમમાં ગોઠવાઈ જઈ એ વિશ્લેષણ કરે છે.).